eelnõu
NARVA  LINNAVOLIKOGU

OTSUS

Narva







                     …04.2016.a nr  

Joala tn 40b maaüksuse 

munitsipaalomandisse taotlemine
ja maa sihtotstarbe määramine
1. ASJAOLUD JA MENETLUSE KÄIK 
Linna haljastuse teenindamiseks moodustatakse lähtudes olemasolevatest kinnistute piiridest ja maakorralduste nõuetest maaüksus ligikaudse pindalaga 14 400 m2. Narva Linnavalitsuse 23.03.2016.a korraldusega nr 362-k on moodustatavale maaüksusele määratud aadress Narva linn, Joala tn 40b. 
Narva linna tööstuspiirkonna linna osa üldplaneeringu kohaselt on maaüksuse maakasutuse sihtotstarbeks looduslik haljasala maa, mis on tulenevalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord”§6 punktist 13 sotsiaalmaa- üldkasutatava maa alaliik.

Kuna Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ §6 lõike 1 kohaselt taotletakse maa munitsipaalomandisse volikogu vastava otsuse alusel, tuleb võtta vastu otsus Joala tn 40b maaüksuse, ligikaudse pindalaga 14 400 m2 linna munitsipaalomandisse taotlemise kohta.
Tulenevalt nimetatud korra § 6 lõike 3 punktist 6, mille kohaselt munitsipaalomandisse taotlemise toimik peab sisaldama kohaliku omavalitsusüksuse otsust sihtotstarbe määramise kohta, tuleb taotletavale maale määrata maa sihtotstarbe.

2. ÕIGUSLIKUD ALUSED 
2.1 Maareformi seaduse § 25 lõige 1 sätestab, et munitsipaalomandisse antakse tasuta maareformi seaduse paragrahvis 28 nimetatud maa. 

2.2 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 21.10.2010.a otsusega nr 143 kehtestatud Narva linna tööstuspiirkonna linna osa üldplaneeringust.

3. OTSUS

3.1 Taotleda Narva linna munitsipaalomandisse Joala tn 40b maaüksus (lisa1), ligikaudse
pindalaga 14 400 m2.
3.2 Määrata Joala tn 40b maaüksusele maa sihtotstarbeks sotsiaalmaa – üldkasutatav 
maa (017; Üm).
4.RAKENDUSSÄTTED
4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.
4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

